Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Kolme päivää ennen vaaleja julkais- tujen mielipidemittausten mukaan -
näytti siltä, että pääministeripuolue Likud olisi sittenkin toipunut hyvin -
siitä, että Gideon Saar irtaantui siitä parisen kuukautta sitten ja -
perusti oman Uusi Toivo puolueensa. Nyt käydyt vaalit olivat selvästi -
kulminoituneet henkilövaaleiksi, vaikka olivatkin parlamenttivaalit.
Kyse oli siitä, jatkaako Netanjahu pääministerinä vai ei.
Koko oppositio oli ryhmittynyt juuri tämän ajatuksen taakse ja -
etsinyt itselleen valovoimaista pääministeri ehdokasta -
noin puolen tusinan kandidaatin joukosta, joista oikeistolainen -
Gideon Saar ja keskusta-vasemmistoa edustava Jair Lapid -
olivat esillä näyttävimmin. Gallupit osoittivat kuitenkin, -
että vaikka noin puolet kansasta ei halua Netanjahun jatkavan, -
on hän sittenkin ylivoimaisesti suositumpi pääministeriksi -
kuin kukaan hänen kilpailijoistaan.
Vaaleja edeltäneen viikonvaihteen kannatusluvut ennustivat -
Netanjahun Likudille 30-32 paikkaa, -
Jair Lapidin Jesh Atid puolueelle vain noin 18 paikkaa.
Muut kilpailijat jäivät kauas näiden kahden taakse.
Puolueryhmittyminä olisi gallupien mukaan jopa mahdollista, -
että Likud-oikeisto voisi saada jopa suoran enemmistön parlamenttiin.
Mutta jäljellä olleiden 3 päivän aikana mitä tahansa oli voinut tapahtua.
Tätä laadittaessa, heti vaalien jälkeisenä aamuna, näyttää siltä, -
että kuten gallupit ennakoivatkin, niin Netanjahun johtama -
uskonnollis-oikeistolainen blokki saisi jopa 63 paikkaa parlamenttiin, -
siis hieman enemmän ääniä kuin sille uskallettiin ennustella.
Kakkossijalle noussut keskustavasemmistolainen, -
Jair Lapidin johtama Yesh Atid puolue jäisi odotettua pienemmälle -
äänimäärälle, saaden ennusteiden mukaan vain 18 paikkaa -
Netanjahun johtaman Likud-puolueen saadessa 31 tai jopa 32 paikkaa.
Äänestysvilkkaus jäi odotettua paljon heikommaksi, -
olleen vain noin 67 % ja siten useita prosenttiyksikköjä vähemmän -
kuin vuosi sitten käydyissä vaaleissa.
Tähän uutisnauhoitukseen mennessä äänistä oli laskettu noin 70 %,
mutta kaikki mediakanavat olivat kutakuinkin yksimielisiä siitä, -
että mitään suuria muutoksia on tuskin enää luvassa.
Vaikka koronavirus on surmannut Israelissa jo yli 6000 ihmistä, -
on se kuitenkin, maan väkilukuun ja asukastiheyteen suhteutettuna -
huomattavasti vähemmän kuin vertailukelpoisissa länsimaissa.
Noin 60 % maan 9-miljoonaisesta väestöstä on jo saanut -
ensimmäisen rokotteen ja lähes 5 miljoonaa toisenkin.
Israel on myös rokottanut jo yli satatuhatta palestiinalaista, -
vaikka se ei heille Oslo II sopimuksen perusteella edes kuuluisikaan.
Uusia tartuntoja on rekisteröity päivittäin enää vain jonkin verran -
yli 200, mutta joista vain 1,7 % on ollut korona-positiivisia.
Maan elinkeinoelämä on samalla avautunut asteittain siten, -
että ne jotka ovat rokotettu ja saaneet ns. vihreän passin, -
voivat alkaa kokoontua ja elää lähes normaalisti.
Sekin on vaikuttanut Likudin vaalimenestykseen.
Myös parantuneet ulkosuhteet ja diplomaattiset normalisoinnit -
useiden entisten vihollismaiden välillä sekä pääministeri Netanjahun -
voimakas sitoutuminen maan turvallisuuteen, -
etenkin Iranin jatkuvasti laajenemaan uhkaan, -
ovat olleet osatekijöitä Netanjahun vaalimenestykseen.
Jerusalemin arkeologisia piirejä on kuohuttanut -
jokin aika sitten paljastunut tieto siitä, että Katolinen kirkko -
on tehnyt omia itsenäisiä kaivauksia Jerusalemissa -
ilman lupaa viranomaisilta.
Kyse ei ole mistään vähäpätöisestä lapionpistosta maahan, -
vaan aivan Vanhankaupungin muurien ulkopuolella, -
nk. Siionin vuorella tehdystä tunnelista, -
joka yhdistää kaksi Katolisen kirkon rakennusta toisiinsa.
Kirkko on aloittanut tunnelin kaivamisen jo noin 12 vuotta sitten -
ja väittää sen kuuluvan heidän oikeuksiinsa.
Tunneli yhdistää Marian kuolinpaikan kirkon Beit Josefin asuntolaan, -
mutta Israelin johtavat Rabbit uskovat kuitenkin -
katolisen kirkon yrittäneen etsiä tunnelikaivausten yhteydessä -
Israelin muinaisen kuningas Daavidin hautaa.
Siionin vuoren uumenissa on useita tunneleita ja hautoja.
Jotkut tutkijat arvelevat, että kuningas Daavidin hauta on jo voitu löytää, -
mutta uskonnollisten jännitteiden vuoksi sitä ei ole julkaistu.
Kuten olemme aiemmin todenneet, -
Israelin rannikolle levinnyt laaja öljytuho on osoitettu olleen -
Iranin aiheuttama. Joko valtion tai iranilaisen öljynrahtaajan toimesta.
Viikko sitten puolestaan Iranin lipun alla purjehtivalla aluksella tapahtui -
räjähdys, joka vaurioitti alusta melkoisesti, -
aiheuttamatta kuitenkaan henkilövahinkoja.
Iskun tekijästä ei ole tietoa, mutta alus purjehti tapahtumahetkellä -
hyvin lähellä Israelin aluevesiä, josta syystä Iran syytti iskusta Israelia, -
joka ei ole kommentoinut tapahtumaa millään tavalla.
Kyseinen isku ei ollut suinkaan ainoa laatuaan ja nimenomaan -
Iranin kauppalaivastoon kohdistuva sellainen.
Iskuja lähinnä iranilaisiin öljytankkereihin -
ja aselasteja kuljettaviin kontainer-aluksiin, on sattunut -
viimeisen kahden vuoden aikana ainakin tusinan verran.
Israelin armeija ja laivasto ovat olleet tietenkin syytettyinä iskuista, -
joita on tapahtunut myös Punaisen Meren puolella.
Ne ovat heikentäneet merkittävästi Iranin laitonta öljynvientiä, -
Syyrian laittomia öljynostoja ja Hizbol- lahille suunnattuja asetoimituksia.
Turkki on jo useiden vuosien ajan ottanut selvää etäisyyttä -
niin Natoon kuin useisiin arabimaihin ja myös EU-maihin, -
mutta on tiivistänyt kumppanuuttaan niin Iraniin kuin Venäjäänkin.
Yhdysvaltojen uusi presidentti Joe Biden on vaikuttanut tällaisen -
kehityksen kulkuun ehkä enemmän kuin kukaan uskalsi odottaakaan.
Hänen hyvin passiivinen suhtautuminen -
Iranin kanssa tehdyn JCPOA uusimiseen Iranin asettamilla ehdoilla,
on ollut selvästikin yllätys useille länsimaiden johtajille.
Toisaalta, ja samaan aikaan, Biden on tuominnut Venäjän -
presidentti Putinin äärimmäisen kovin sanoin, -
niin oppositiojohtaja Aleksei Navalnyin kohtelusta -
kuin ylipäänsä maansa ihmisoikeuksien polkemisesta.
Nämä kaikki ja monet muutkin seikat yhdessä, ovat saaneet Venäjän -
tiivistämään edellä mainittua liittoa ja yhteistyötä Iranin ja Turkin kanssa.
Se tuo samalla lähemmäksi profeetta Hesekielin 2700 vuotta vanhan -
Raamatullisen profetian asetelmien muodostumisen.
YK:n alainen HRC eli Ihmisoikeusneuvosto -
kokoontui muutamia päiviä sitten päättämään julkilausumista, -
joilla tuomitaan maailman eri valtioita ihmisoikeusrikkomuksista.
Neuvosto antoi kaikkiaan 12 tuomitsevaa julkilausumaa -
mutta vain kahdeksalle eri valtiolle.
Niiden joukossa, jotka saivat vain yhden huomautuksen, oli -
mm. Pohjois-Korea, Iran, Syyria, Irak, Venezuela ja Valko-Venäjä.
Mutta Israeliin osoitettiin peräti neljä eri huomautusta, -
toisaalta esimerkiksi Venäjä sekä Kiina, -
monen muun todellisen ihmisoikeusrikkojavaltion ohella, -
eivät saaneet osakseen ainuttakaan huomautusta.
Näin YK:n Ihmisoikeusjärjestö näyttää nyt olevan liikkumassa -
samaan poliittiseen suuntaan, kuin Kansainvälinen Rikostuomioistuin,
ICC, joka näyttää unohtaneen roolinsa puolueettomana oikeuslaitoksena.
Näin Jerusalem uutiset tällä kertaa. Muistathan rukoilla rauhaa tuolle -
kaupungille, maalle ja koko Lähi-itään. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola